**ДОГОВОР ЗА ИЗКУПУВАНЕ НА ЕЛЕКТРИЧЕСКА ЕНЕРГИЯ, ПРОИЗВЕДЕНА ОТ ВЪЗОБНОВЯЕМИ ИЗТОЧНИЦИ №** ………/………

Днес,  , между:

[ ]  при юридическо лице

,със седалище и адрес на управление –  [ ] гр./[ ] с.      , п. код      , обл.      , общ.      , р-н      , кв.      , [ ] бул./[ ]  ул.       №      , бл.      , вх.      , ет.      , ап.      , офис      , ЕИК      , ИН по ЗДДС      , представлявано от       -      ,

банков код BIC:      , банкова сметка: IBAN      , при банка      ,

[ ]  при едноличен търговец

, със седалище и адрес на управление – [ ]  гр./[ ] с.      , п. код      , обл.      ,

р-н      , кв.     , [ ] бул./[ ] ул.       №      , бл.      , вх.      , ет.      , ап.      , офис

ЕИК      , ИН по ЗДДС      , ЕГН:

банков код BIC:      , банкова сметка: IBAN      , при банка      ,

[ ]  при физическо лице

, ЕГН      , БУЛСТАТ      , ИН по ЗДДС      , [ ]  гр./[ ] с.      , п. код      , обл.      ,

р-н      , кв.     , [ ] бул./[ ] ул.       №      , бл.      , вх.      , ет.      , ап.      , офис

банков код BIC:      , банкова сметка: IBAN      , при банка      ,

наричан/о по-долу за краткост **"*ПРОДАВАЧ*"**, от една страна,

и

**"ЕВН БЪЛГАРИЯ ЕЛЕКТРОСНАБДЯВАНЕ" ЕАД**, със седалище и адрес на управление: 4000 Пловдив, ул. "Христо Г. Данов" № 37, ЕИК 123526430, ИН по ЗДДС BG123526430, представлявано от       -       и       –      , наричано по-долу за краткост ***"КУПУВАЧ*"**

всяка по отделно също така наричана **"Страна"**, а заедно **"Страни"**, на основание чл. 94а, ал. 3 ЗЕ във връзка с чл. 31 ЗЕВИ, се сключи настоящият Договор за следното („***Договора***“):

**I. ОПРЕДЕЛЕНИЯ**

**Чл. 1**. По смисъла на този Договор следните термини и изрази, ще имат значенията, дадени им по-долу, освен ако контекстът не изисква друго. Думи в единствено число включват и множествено число и обратно:

1. **"АУЕР"** е Агенция за устойчиво енергийно развитие;
2. **"Гаранция за произход"** има значението по § 1, т. 5 от Допълнителните разпоредби (ДР) на ЗЕВИ;
3. **"Договор за достъп"** е договорът, сключен между ПРОДАВАЧА и ОРМ, който урежда условията и реда по които ПРОДАВАЧЪТ използва електроразпределителната мрежа във връзка с експлоатацията на Обекта.
4. **"Договор за присъединяване"** е договорът, сключен между ПРОДАВАЧА и ОРМ, който урежда условията за присъединяване на Обекта на ПРОДАВАЧА към електроразпределителната мрежа;
5. **“Документ, удостоверяващ въвеждането в експлоатация"** означава констативният протокол, който се подписва от Производителя, ОРМ и техническото лице, което е извършило строителните и монтажните работи на Обекта по реда на наредбата по чл. 116, ал. 7 от ЗЕ, в който се съдържа и датата на заявлението за извършено монтиране на инсталация за производство на електрическа енергия (Обекта);
6. **„ЕСО“** означава“Електроенергиен системен оператор“ ЕАД – независимият преносен оператор;
7. **“Задължена страна”** е страна по този Договор, за която произтичат задължения от Нов акт на орган на управление;
8. **"ЗЕ"** означава Закон за енергетиката (обн. ДВ, бр. 107 от 2003), с всички последващи допълнения и изменения;
9. **"ЗЕВИ"** означава Закон за енергията от възобновяеми източници (обн. ДВ, бр. 35 от 2011), с всички последващи допълнения и изменения;
10. **"Значима причина"** означава:

10.1. Неизпълнение: неплащане от Страна или неизпълнение на друго съществено задължение, освен при освобождаване от него поради Непреодолима сила, при положение, че в случай на неплащане то не бъде извършено в рамките на два (2) работни дни от отправянето на писмено искане или, в случай на друго неизпълнение, то не бъде поправено в рамките на седем (7) работни дни от отправянето на писмено искане;

10.2. Ликвидация/Несъстоятелност/Обезпечителни мерки/Отнемане на лицензия: това са хипотезите, при които Страна:

а) бъде прекратена, без да има правоприемник, включително и в случай на разделяне, отделяне, сливане или вливане;

б) бъде обявена в несъстоятелност или не е в състояние да посреща плащанията по свои задължения или не плаща, или писмено признае своята невъзможност общо да изплаща своите задължения при настъпване на изискуемостта им;

в) направи общо прехвърляне, постигне споразумение или състави оздравителен план;

г) образува или срещу нея бъде образувано производство с цел постановяване на съдебно решение за обявяване на неплатежоспособност или несъстоятелност или за друга форма на обезвреда по законите, уреждащи неплатежоспособността и несъстоятелността или сходни на тях закони, които влияят върху правата на кредиторите, или бъде подадена молба за нейното прекратяване или ликвидация;

д) има прието решение за нейното прекратяване или ликвидация, включително в случай на окрупняване, вливане или сливане;

е) поиска или й бъде наложено назначаването на временен синдик, ликвидатор, синдик или друго сходно длъжностно лице по отношение на нея или всички или в основни линии на всички нейни активи;

ж) обезпечено лице получи владението на всички или в основни линии на всички нейни активи или поиска или получи запор, възбрана, изпълнение, публична продан или друго процесуално средство по отношение на или срещу всички или в основни линии всички нейни активи;

з) предизвика или стане обект на действие по отношение на нея, което съгласно приложимия закон има аналогични последици на някое от действията, упоменати по-горе или предприеме действие, насочено към или показващо съгласието, одобрението или отсъствието на несъгласие за някое от действията, упоменати в настоящия член.

и) бъде отнета лицензия на някоя от Страните по Договора за извършване на съответната дейност или бъде променена така, че да не дава право на Страната да извършва дейността, предмет на Договора;

1. **"КЕВР"** е Комисия за енергийно и водно регулиране;
2. **“Незадължена страна”** е страна по този Договор, за която не произтичат задължения от Новия акт на орган на управление”;
3. "**Непреодолима сила**" означава събитие извън разумния, необходим и достатъчен контрол на Страната, позоваваща се на Непреодолима сила ("**Позоваващата се страна**"), което тя не би могла с разумни, необходими и достатъчни усилия да избегне или преодолее и което прави невъзможно за Позоваващата се страна да изпълни точно своите задължения за доставка или приемане, включително, но без изброяването да е изчерпателно, поради някоя от следните причини: срив на комуникациите или компютърните системи на съответния мрежов оператор(и), който препятства Позоваващата се страна да изпълни своите задължения за доставка или приемане; или спиране от съответния мрежов оператор на доставката или приемането или пренебрегване от негова страна на задълженията на Позоваващата се страна, свързани с изпълнението на Договор;
4. **“Нов акт на орган на управление”** е какъвто и да е нормативен или административен акт на орган на управление (включително на административен орган), приет след датата на сключване на Договора, който има пряко или непряко отражение върху обществените отношения, предмет на този Договор, или свързани с тях обществени отношения;
5. **"Обект"** е обектът за производство на електрическа енергия от възобновяеми източници на ПРОДАВАЧА, произведената от който електрическа енергия се продава по силата на този Договор, индивидуализиран в чл. 2, ал. 1 от Договора;
6. „**ОРМ**“ е операторът на съответната електроразпределителна мрежа, към която е присъединен Обекта на ПРОДАВАЧА;
7. „**ПТЕЕ**“ означава съответните действащи Правила за търговия с електрическа енергия;
8. „**СТИ**“ е средство за търговско измерване по смисъла на § 1 от ДР на Правилата за измерване на количеството електрическа енергия.

**IІ. ПРЕДМЕТ НА ДОГОВОРА**

**Чл. 2.** (1) ПРОДАВАЧЪТ продава на КУПУВАЧА, а КУПУВАЧЪТ купува от ПРОДАВАЧА цялото количество електрическа енергия, произведена от възобновяеми източници чрез Фотоволтаична електрическа централа "……………………", находяща се в      .

(2) Електрическа енергия, произвеждана от Обекта се измерва със СТИ, собственост на ОРМ.

(3) В случай че ПРОДАВАЧЪТ не е избрал друг координатор на балансираща група, ПРОДАВАЧЪТ възлага на КУПУВАЧА, а КУПУВАЧЪТ приема да предоставя на ПРОДАВАЧА следните допълнителни услуги:

a) отговорност за балансиране.

б) прогнозиране на производството.

(4) За уреждане на отношенията, свързани с предоставяне на услугите по ал. 3, Страните сключват отделен договор.

(5) За продадената електрическа енергия по силата на този Договор, ПРОДАВАЧЪТ се задължава да поиска издаване на Гаранции за произход и да ги прехвърли на КУПУВАЧА по начина и в сроковете съгласно действащото законодателство.

**III. ВЛИЗАНЕ В СИЛА И СРОК НА ДОГОВОРА**

**Чл. 3.** Настоящият Договор влиза в сила от датата на подписването му от Страните, посочена в началото.

**Чл. 4.** (1) Договорът се сключва за срок равен на срока, определен съгласно действащото законодателство към датата на влизане в сила на Договора.

(2)Срокът по ал. 1 започва да тече от момента, определен от действащото законодателство

**IV. ЦЕНИ И ПЛАЩАНИЯ**

**Чл. 5.** (1) Доставената електрическа енергия се изкупува от КУПУВАЧА по определената от КЕВР преференциална цена, действаща в конкретния случай, за количествата, съобразно приложимото законодателство, в съответствие с вида на Обекта, който се посочва от ПРОДАВАЧА, чрез подаване до КУПУВАЧА на Декларация по образец - Приложение № 1.

(2) В случай че въвеждането в експлоатация на Обекта се извършва на етапи, цената за изкупуване на електрическата енергия се променя при въвеждане в експлоатация на всеки следващ етап, като тя е средно претеглена цена към съответстващите инсталирани мощности между цената за изкупуване до датата на въвеждане в експлоатация на съответната част и определената от КЕВР преференциална цена към тази дата и се определя по методика, приета от КЕВР. При въвеждане в експлоатация на нов етап се подписва анекс към Договора , като се отразява и новата мощност и се калкулира среднопретеглената цена.

(3) ПРОДАВАЧЪТ ежемесечно до пето (5) число на месеца издава и предоставя на КУПУВАЧА фактура с дата последно число на отчетния месец, за дължимите суми, изчислени по реда на този Договор, за предходния месец.

(4) КУПУВАЧЪТ заплаща на ПРОДАВАЧА дължимите суми в срок до четиринадесет (14) дни от получаването на фактура, придружена с подписан от ПРОДАВАЧА протокол за количеството произведена електрическа енергия, предоставен от ОРМ.

**Чл. 6.** (1) Когато инвестицията за изграждането на Обекта се подпомага със средства от национална или европейска схема за подпомагане, електрическата енергия се изкупува от КУПУВАЧА по групи цени, определени от КЕВР, при условията и по реда на съответната наредба по чл. 36, ал. 3 от ЗЕ.

(2) В случай, че към датата на въвеждане на Обекта в експлоатация ПРОДАВАЧЪТ не е получил субсидия по национална или европейска схема, КУПУВАЧЪТ изкупува произведената от Обекта електрическа енергия по цената, определена съгласно чл. 5, ал. 1.

(3) ПРОДАВАЧЪТ се задължава да уведоми КУПУВАЧА в срок до три (3) дни, считано от датата на получаване на субсидията по ал. 1 с декларация по образец, представляваща Приложение № 4, неразделна част от този Договор.

(4) В срок до седем (7) дни от датата на получаване на субсидията, ПРОДАВАЧЪТ се задължава да възстанови на КУПУВАЧА сума равна на разликата между стойността на количеството електрическа енергия, произведено от Обекта за съответния период по цената по чл. 5, ал. 1 и същото количество, изчислено по цената по чл. 31, ал. 8 от ЗЕВИ.

**Чл. 7.**  (1) Всички плащания по този Договор се извършват в български лева по банковата сметка на ПРОДАВАЧА, посочена в началото, при условие, че тази банкова сметка е открита в банка, притежаваща валиден лиценз за извършване на банкова дейност, издаден от Българската народна банка.

(2) В случай на неправилно и/или неточно измерване и/или изчисляване на продадените количества електрическа енергия, ПРОДАВАЧЪТ издава съответно данъчно дебитно/кредитно известие, което е платимо или се приспада от плащането за месеца, през който е издадено данъчното дебитно /кредитно известие.

(3) Ако в срок от четиринадесет (14) дни от получаването на фактура, дебитно или кредитно известие, съответният документ не бъде писмено оспорен, той се счита за правилно съставен и обвързващ за Страните.

**V. НЕПРЕОДОЛИМА СИЛА**

**Чл. 8.** Ако Страната е изцяло или частично възпрепятствана поради Непреодолима сила да изпълни своите задължения за доставка или приемане по Договора и тя изпълни изискванията по чл. 9, се счита, че Позоваващата се страна не е допуснала нарушение или неизпълнение и тя се освобождава от съответните задължения (а те не просто се спират) за срока и доколкото Непреодолимата сила препятства нейното изпълнение. За Позоваващата се страна не възниква задължение за изплащане на обезщетение за вреди по отношение на количествата, които не са доставени или получени.

**Чл.9.** Позоваващата се страна във възможно най-кратък срок след като е научила за Непреодолимата сила уведомява другата Страна за настъпването ѝ и доколкото е възможно, в този момент ѝ осигурява необвързващ разчет относно степента и очакваната продължителност на своята невъзможност за неизпълнение. Позоваващата се страна полага всички разумно оправдани, необходими и достатъчни според обичайната търговска практика усилия за ограничаване на последиците и времетраенето на Непреодолимата сила. Едновременно с това, Позоваващата се страна предоставя на другата Страна разумно актуализирани данни, когато и ако такива са налице, относно степента и очакваната продължителност на своята невъзможност за изпълнение.

**Чл.10.** В случай и доколкото ПРОДАВАЧЪТ е освободен от задълженията за доставка поради Непреодолима сила, КУПУВАЧЪТ също е освободен от своите насрещни задължения за приемане и заплащане. В случай и доколкото КУПУВАЧЪТ е освободен от своите задължения за приемане поради Непреодолима сила, ПРОДАВАЧЪТ също е освободен от насрещните си задължения за доставка на електрическа енергия.

**VI. ПРЕКРАТЯВАНЕ И СПИРАНЕ ДЕЙСТВИЕТО НА ДОГОВОРА**

**Чл.11**. Договорът може да се прекрати преди изтичане на срока му в следните случаи:

1. по взаимно съгласие на Страните, изразено в писмена форма;

2. при Непреодолима сила, в случай че продължи повече от шестдесет (60)дни;

3. в случай че със закон или подзаконов нормативен акт бъде приета нова уредба на обществените отношения, предмет на този Договор, за дата на прекратяване в този случай се счита датата на влизане в сила на съответния нормативен акт или друга дата, посочена в него;

4. в други случаи, посочени в Договора.

**Чл.12**.(1) Ако по отношение на Страна възникне или продължава да съществува Значима причина, другата Страна може да прекрати или спре действието на Договора с предизвестие до първата.

(2) Предизвестието за предсрочно прекратяване или спиране съдържа описание на съответната Значима причина за Предсрочно прекратяване или спиране на действието на Договора и определя ден, който ще бъде датата на предсрочно прекратяване или спиране на действието на Договора („***Дата на предсрочно прекратяване/спиране на действието на Договора***“). Датата на предсрочно прекратяване или спиране на действието на Договора не може да бъде по-ранна от деня, в който предизвестието се счита, че е получено, нито пък по-късна от двадесет (20) дни след този ден.

(3) Считано от Датата на предсрочно прекратяване или спиране на действието на Договора всички по-нататъшни плащания и изпълнение се прекратяват или съответно - спират.

**Чл.13.** В случай, че по отношение на някоя от страните по Договора стане приложим Нов акт на орган на управление, според който на някоя от Страните се възлагат нови задължения или се променят съществуващите до момента и това засяга възможността на Страната да изпълнява задълженията си по Договора, то страната, задължена по силата на Новия акт на орган на управление, има право да прекрати Договора, ако, след като е положила разумни усилия, тази Страна не е в състояние да изпълнява задълженията си по Договора при следните условия:

1. Задължената страна даде на Незадължената страна писмено предизвестие най-малко пет (5) работни дни предварително (“***Период за преговори***”) относно намерението си да прекрати (което предизвестие се дава не по-късно от сто и осемдесет (180) дни след датата на приемане на Новия акт на орган на управление или датата на влизането му в сила в зависимост от това коя е по-късната дата), като преди предложеното прекратяване на Договора, Задължената страна и Незадължената страна правят опит да постигнат споразумение за смекчаване на последиците от Новия акт на орган на управление;

2. Ако не се постигне споразумение относно предоговаряне на условията по Договора, така, че да се смекчат последиците от Новия акт на орган на управление, Договорът се прекратява с изтичането на Периода за преговори.

**VII. ОТГОВОРНОСТИ И ОБЕЗЩЕТЕНИЯ**

**Чл. 14.** (1) Страните се съгласяват, че освен ако не е посочено друго в този Договор те не си дължат никакви обезщетения, неустойки и т.н., независимо от това дали са претърпени вреди, независимо от вида и размера им, по повод или във връзка с пълното или частично неизпълнение на задълженията си по този Договор.

(2) В случай, че КУПУВАЧЪТ не заплати дължимите суми в уговорените в този Договор срокове, той дължи на ПРОДАВАЧА неустойка с обезщетителен характер в размер на законната лихва върху дължимата сума, считано от деня на изпадане в забава до деня на окончателното изплащане на дължимите суми на ПРОДАВАЧА, включително.

(3) В случай че ПРОДАВАЧЪТ не изпълни задължението си по чл. 2, ал. 5, КУПУВАЧЪТ има право едностранно да прекрати този Договор, като в този случай ПРОДАВАЧЪТ дължи на КУПУВАЧА обезщетение за всички вреди, които КУПУВАЧЪТ е претърпял от това неизпълнение.

(4) Вслучай, че по отношение на Обекта бъде издаден и/или постановен акт от компетентен орган, по силата на който се установи наличие на незаконен строеж с влязъл в сила акт по реда на действащото законодателство, ПРОДАВАЧЪТ се задължава в седемдневен срок от датата на влизане на акта в сила да върне на КУПУВАЧА всички заплатени от КУПУВАЧА суми по този Договор, ведно със законната лихва.

**VIII. ЗАЩИТА НА ЛИЧНИТЕ ДАННИ**

**Чл.15.** (1) Двете страни категорично се съгласяват, че при изпълнение на този договор ще спазват Общия регламент за защита на данните, Закона за защита на личните данни и подзаконовите нормативни актове в тази област. Всички лични данни, станали им известни във връзка с този договор, при необходимост, могат да се предоставят на трети лица само при спазване на тези изисквания и след съгласие на страните.

(2) Двете страни се задължават да се уведомят незабавно в случай, че установят каквото и да е нарушение на сигурността на обработването на личните данни.

(3) Двете страни се задължават да предприемат разумни мерки, така че да гарантират надеждността на всяко лице, което може да има достъп до личните данни като гарантират, че достъпът е строго ограничен до тези лица, които действително трябва да имат достъп до информацията за целите на изпълнението на настоящия договор. Двете страни носят отговорност за това, че както техните служители и/или работници, така и всички онези, които предоставят услуги във връзка с изпълнението на договора, ще спазват законовите изисквания.

(4) Двете страни се задължават да приложат подходящи технически и организационни мерки, с цел осигуряване на ниво на сигурност, съответстващо на възможния риск, както и да съхранява личните данни, в обем и срок, които се изискват от приложимото законодателство.

(5) Двете страни се задължават да обезщетят вредите, реално претърпени от дадено лице, в резултат на обработване на лични данни от тяхна страна, което обработване нарушава Общия регламент за защита на данните или друго приложимо законодателство за защита на личните данни.

**IX.ДОПЪЛНИТЕЛНИ РАЗПОРЕДБИ**

**Чл. 16.** (1) За неуредените в настоящия Договор въпроси се прилагат разпоредбите на действащото законодателство в Република България.

(2) В случай че между ПРОДАВАЧА и КУПУВАЧА възникне спор или разногласие от какъвто и да е характер във връзка с настоящия Договор, Страните решават спора по пътя на преговорите, в дух на сътрудничество. Ако спорът не може да бъде разрешен по пътя на преговорите, същият се отнася за решаване от компетентния съд по седалището на КУПУВАЧА.

**Чл. 17.** ПРОДАВАЧЪТ няма право да бъде заместен в този Договор или по някакъв начин да прехвърли част или всички права и/или задължения по него или по друг начин да се освободи от изпълнението му без предварително писмено съгласие от страна на КУПУВАЧА, което не може да му бъде отказано неоснователно.

**Чл. 18**. В случай, че ПРОДАВАЧЪТ не изпълни задължението си по чл. 17, КУПУВАЧЪТ има право да прекрати Договора с отправяне на писмено уведомление до ПРОДАВАЧА.

**Чл. 19.** ПРОДАВАЧЪТ няма право да прехвърля (цедира) каквито и да е вземания, нито пък да прехвърля на трети лица каквито и да е права и/или задължения, произтичащи от този Договор, без изричното писмено съгласие на КУПУВАЧА.

**Чл. 20.** (1) ПРОДАВАЧЪТ е длъжен да уведоми КУПУВАЧА в случай, че заложи вземанията си по този Договор като обезпечение в полза на трето лице.

(2) В случай че ПРОДАВАЧЪТ не изпълни задължението си по предходната алинея, той дължи на КУПУВАЧА неустойка в размер на заложеното вземане.

**Чл. 21.** (1) Всякакви документи (включително фактури) и кореспонденция (включително предизвестия или уведомления) по този Договор следва да бъдат в писмена форма и отправени на адресите за кореспонденция на страните по пощата, чрез регистрирана куриерска услуга или електронна поща, посочени в ал. 3 по-долу или чрез платформа за електронен обмен на документи.

(2) Сроковете на предизвестията и уведомленията започват да текат от получаването им от Страната, до която са отправени, или от датата на изпращане, ако са изпратени по електронна поща. За избягване на всякакво съмнение, Страните се съгласяват, че в случай че съответното съобщение е изпратено по пощата или чрез регистрирана куриерска услуга, то ще се счита за получено при отказ да бъде получено, ако не бъде потърсено или ако се върне с отбелязване, че лицето не е намерено на адреса.

(3) В случай, че някоя от Страните не е уведомила другата за промяна на адреса си за кореспонденция, ще се счита, че предизвестията и уведомленията са надлежно връчени, ако са изпратени на посочения в Договора адрес. Адресите за кореспонденция между страните са както следва:

**ПРОДАВАЧ:**

Адрес за кореспонденция : [ ] гр./[ ] с.      , п. код      , обл.      , р-н      , кв.      ,

[ ] бул./ [ ]  ул.       №      , бл.      , вх.      , ет.      , ап.      , офис      , телефон:      ,

моб. тел.:      , e-mail:      , лице за контакт:      .

**КУПУВАЧ:**

Адрес за кореспонденция: гр. Пловдив 4000, ул. “Христо Г. Данов” № 37, телефон:      ,

моб. тел.:      , e-mail:      , лице за контакт:

**Чл.22.** Изменения и допълнения на Договора трябва да бъдат направени само във формата на допълнителни писмени споразумения, подписани от двете Страни. Тези изменения ще бъдат в сила от датата на подписване на споразумението, в което са уговорени или от друга дата на влизане в сила, посочена от Страните в него.

**Чл.23.** В случай че по силата на нормативен или административен акт на компетентен орган се променят условията, при които се сключва настоящия Договор (срок, преференциална цена и др.) и новите условия са задължителни за Страните, то те ще се прилагат в отношенията между Страните, без да е необходимо подписване на допълнително споразумение.

**Чл.24.** Всички приложения към Договора са неразделна част от него

**Приложения:**

Приложение № 1 - Декларация за точния вид на енергийния обект;

Приложение № 2 - Декларация по чл. 21, ал. 3 от Наредба № 1 от 14.03.2017 г. за регулиране на цените на електрическата енергия;

Приложение № 3 - Декларация по чл. 31, ал. 16 от ЗЕВИ;

Приложение № 4 - Декларация по чл. 21, ал. 4 от Наредба № 1 от 14.03.2017 г. за регулиране на цените на електрическата енергия;

Приложение № 5 - Нотариално заверено пълномощно, когато договорът се сключва от пълномощник;

Приложение № 6 - Декларация за приемане на “Общи условия за достъп на производителите на електрическа енергия от възобновяеми източници до мрежата на „Електроразпределение Юг” ЕАД;

Приложение № 7 - Документ, удостоверяващ въвеждането в експлоатация;

Този Договор се изготви и подписа в два еднообразни екземпляра, по един за всяка от Страните.

|  |  |  |  |
| --- | --- | --- | --- |
| **ЗА ПРОДАВАЧА:**....................:   | ………………      | **ЗА КУПУВАЧА:**     :     : | ………………     ………………      |

Давам съгласието си дружеството да обработва предоставените от мен лични данни с цел предлагане на стоки и услуги по пощата, по телефон или по друг директен начин, както и допитване с цел проучване относно предлаганите стоки и услуги.

Запознат съм, че мога да оттегля съгласието си по всяко време чрез заявление в ЕВН Офис или на имейл:

info@evn.bg

Информиран съм, че оттеглянето на съгласието не засяга законосъобразността на обработването, основано на дадено съгласие преди неговото оттегляне.

Име и подпис: ……………………………………………………….. Дата: ………………………